SET พลิกปิดลบ 2 จุด โบรกฯมองดัชนีผันผวนกรอบแคบ นลท.จับตาผลประชุมเฟดคืนนี้
SET พลิกปิดลบ 2 จุด โบรกฯมองดัชนีผันผวนกรอบแคบ นลท.จับตาผลประชุมเฟดคืนนี้ โดยดัชนีปิดตลาดวันนี้ ที่ระดับ 1,627.62 จุด ลบ 2.47 จุด หรือ 0.15% มูลค่าการซื้อขาย 3.65 หมื่นล้านบาท
20 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,627.62 จุด ลบ 2.47 จุด หรือ 0.15% มูลค่าการซื้อขาย 3.65 หมื่นล้านบาท
10 หุ้นกดดัชนีวันนี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยวันนี้แกว่งแคบ มองเป็นการพักตัวหลังจากที่ได้ปรับตัวขึ้นค่อนข้างดีเมื่อวานนี้ และนักลงทุนต่างก็รอดูผลการประชุมธนาคารกลางสหรัฐ (เฟด) ซึ่งคาดว่าจะคงอัตราดอกเบี้ยไว้ แต่ให้ติดตามการส่งสัญญาณการปรับขึ้นอัตราดอกเบี้ยในอนาคตว่าจะเป็นอย่างไร และให้ติดตามเรื่องการชะลอการลดงบดุลด้วย
นอกจากนี้ ตลาดบ้านเราวันนี้วอลุ่มเทรดก็ถือว่าน้อย ซึ่งมองว่าเป็นการชะลอการลงทุน เพื่อรอดูผลประชุมเฟด และรอดูการเลือกตั้งในประเทศด้วย ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก และลบในช่วงรอดูผลประชุมเฟด
ส่วนแนวโน้มการลงทุนในวันพรุ่งนี้ (21 มี.ค.) คาดตลาดฯคงจะแกว่งทั้งในแดนบวก และลบ แต่ไม่มาก เนื่องจากยังต้องรอดูผลการเลือกตั้งในช่วงสุดสัปดาห์นี้ พร้อมให้แนวรับ 1,625 จุด ส่วนแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTGC มูลค่าการซื้อขาย 2,275,720.18 ล้านบาท ปิดที่ 67.00 บาท ลดลง 1.00 บาท
PTT มูลค่าการซื้อขาย 1,808,171.75 ล้านบาท ปิดที่ 48.25 บาท ลดลง 0.25 บาท
CPALL มูลค่าการซื้อขาย 1,653,605.38 ล้านบาท ปิดที่ 76.00 บาท เพิ่มขึ้น 0.50 บาท
KTC มูลค่าการซื้อขาย 1,276,877.00 ล้านบาท ปิดที่ 34.00 บาท เพิ่มขึ้น 1.50 บาท
ADVANC มูลค่าการซื้อขาย 1,017,620.85 ล้านบาท ปิดที่ 182.50 บาท เพิ่มขึ้น 0.50 บาท
ตลาดหุ้นเอเชีย
